Temuduga

Temuduga merupakan sesi antara majikan dengan pemohon kerja yang merupakan calon pekerja di sesebuah syarikat.

Peranan 
Temuduga biasanya mendahului keputusan pengambilan kerja, dan biasanya digunakan bagi menilai calon. Temuduga biasanya didahuluni dengan penilaian resume dari calon yang berminat, kemudiannya memilih sejumlah kecil calon bagi temuduga. Temuduga peluang pekerjaan juga termasuk kejadian jaringan dan pesta kerjaya. Temuduga dianggap satu dari peralatan paling berguna bagi menilai potensi bakal pekerja. Ia juga memerlukan sumber besar dari majikan, tetapi telah dibuktikan amat tidak boleh diharap bagi mengenal pasti calon optima bagi kerja.  Temuduga juga membenarkan calon menilai budaya korporate dan keperluan pekerjaan.

Temuduga beberapa kali mungkin digunakan jika terdapat ramai calon atau kerja tersebut amat mencabar atau diingini. Pusingan awal mungkin membabitkan sedikit kakitangan dari majikan dan biasanya lebih ringkas dan kurang mendalam. Bentuk temuduga biasa adalah temuduga melalui telefon. Ini adalah biasa sekiranya calon tidak tinggal berhampiran majikan dan mempunyai kelebihan mengekalkan kos rendah bagi kedua pihak.

Apabila kesemua calon telah ditemuduga, majikan biasanya memilih calon yang paling diingini dan mula merundingkan tawaran kerja.

Temuduga merupakan suatu bentuk wawancara berstruktur yang melibatkan panel penemuduga dan calon temuduga.
Kelulusan akademik merupakan satu-satunya faktor penentu seseorang calon berjaya dipanggil bagi sesuatu temuduga. Mereka yang dipanggil untuk temuduga, telahpun memiliki kelulusan minima yang diperlukan bagi jawatan tersebut. Selepas dipanggil, banyak faktor lain yang boleh mempengaruhi samaada faktor dalaman atau luaran. Antara faktor dalaman ialah seperti keyakinan diri, kebolehan berinteraksi dan sebagainya manakala faktor luaran seperti tatakelakuan, adab sopan, kekemasan diri dan banyak lagi.

Proses pemilihan berbeza antara sesebuah organisasi dengan organisasi lain. Perbezaan ini banyak bergantung pada saiz sesebuah organisasi. Semakin besar sesebuah organisasi, semakin terperinci proses temuduga dilaksanakan. Berbanding dengan organisasi sederahana atau kecil, temuduga dijalankan lebih kompleks. Walaupun berbeza proses pemilihan, matlamat masih sama iaitu memadankan pekerja dengan pekerjaan yang sesuai.

Prestasi Calon

Penilaian tindak balas temuduga turut cenderung diwarnai oleh tingkah-laku pemohon semasa temuduga. Tingkah laku ini mungkin tidak berkait secara langsung dengan bentuk soalan temuduga direka untuk menilai, tetapi boleh berkait dengan aspek kerja yang mana dipohon oleh mereka. Pemohon tanpa menyedari mungkin melakukan beberapa tingkah laku yang memberi kesan pada prestasi mereka. Pemohon mungkin mendapatkan tingkah-laku ini semasa latihan atau dari pengalaman temuduga sebelumnya. Prestasi bentuk temuduga ini juga boleh dikelaskan kepada tiga kategori: kemahiran keberkesanan sosial, pembentangan interpersonal, dan faktor personal/konteks.
 
kemahiran keberkesanan sosial:
 Pengurusan gambaran: Pemohon cuba memastikan temuduga membentuk gambaran positif diri mereka
 Kemahiran sosial: Kebolehan pemohon menyesuaikan tingkah-laku mereka menurut keperluan keadaan bagi memberi pengaruh positif pada penemuduga
 Kawalan diri: Pemohon mengawal tingkah-laku bagi mengawal gambaran yang ditunjukkan kepada penemuduga
 Kawalan hubungan: Pemohon cuba mengawal aliran perbualan

pembentangan interpersonal:
 Gambaran Pertuturan: Nada, kadar, diam seketika 
 Tingkah laku bukan pertuturan: Tenungan, senyuman, pergerakan tangan, kedudukan badan 

Faktor peribadi/kontektual:
 Latihan temuduga: Tunjuk ajar, temuduga olok-olok dengan ulasan
 Pengalaman temuduga: Bilangan temuduga sebelumnya
 Penilaian diri temuduga: Keupayaan pemohon untuk melakukan terbaik semasa interview
 Motivasi temuduga: Motivasi calon untuk berjaya dalam temuduga

Rujukan

Pautan Luar 
 Cara Jawab Soalan Temuduga Dalam Bahasa Inggeris
 Contoh Resume Terbaik
Contoh Soalan Interview Untuk Fresh Graduate 
Tips Menghadiri Temuduga Semasa Tempoh Perintah Kawalan Pergerakan Tahun 2020
 Template Resume Premium Bahasa  Melayu Percuma

Pengurusan
Sumber manusia